Posted in Kommunikasie	Een van die gebiede waar die wêreld die heel meeste vordering gemaak het die afgelope 40 jaar is die gebied van kommunikasie. Reeds van die laat 19de eeu probeer ons kommunikeer met toestelle en die ontdekking van "wireless" toestelle wat jy saam met jou kon rondry! Nou het alles net onherroepelik verander. Onbetaalbare selfoon oproepe en 85c smsse (snaaks dis nog steeds 85c al vir meer as 10jaar!) is later vervang met internet gebaseerde kommunikasie programme soos Mix-it en later BBM en WhatsApp and still counting … Ook die Facebook en Twitter-era help ons in kontak bly en voorsien aaneenlopende kommunikasie. En tog… Ons weet nie meer hoe om te kommunikeer nie. Ouers vertel dat hulle nie meer weet hoe om met hulle kinders kontak te maak nie. Hulle stuur ook nou maar 'n WhatsApp! Lees meer... Lewer kommentaar Ouerskap of opvoeding?
Posted in Ouerskap	Ouerskap gaan oor goeie verhoudings.Miskien is deel van ons probleem oor positiewe ouerskap juis die term "ouerskap". Die term plaas al die interaksie wat daar is tussen ouer en kind outomaties as iets van die ouer na die kind. Ouerskap is daarom alleen die verantwoordelikheid van die ouer(s).Ek wonder of 'n beter term nie "opvoeding" is nie. Lees meer... Lewer kommentaar HOE GEMAAK AS MY KIND "GEBOELIE" WORD OF SELF 'n "BOELIE" IS?
Posted in Dissipline	Afknouery so oud is as die mens se geskiedenis, maar verskeie navorsers bevind dat dit aan die toeneem is. Kuber afknouery dra tot die toename by, maar 'n samelewing wat vinniger verander as ooit tevore en ouers wat rondtas omdat die ouerskapmodel wat hulle van hulle ouers geërf het nie meer in die nuwe omstandighede doeltreffend is nie, speel ook 'n beduidende rol.
Lees meer... Lewer kommentaar Kinders meet kragte met ouers
Posted in Dissipline	My kind meet kragte met my – en wen
Lees meer... Lewer kommentaar Wenke wat help vir raadop ouers Posted in Wenke	Daar is niks wat vergelyk kan word met die vreugde van ouerskap nie. In ons familie ervaar ons dit op die oomblik in oorvloed. Ons eerste agterkleinkind is pas gebore en natuurlik is klein Cobus die pragtigste, slimste en voorspoedigste baba ooit. Hy is nog ongeskonde en sonder die letsels van die lewe wat geen kind misloop nie, selfs al het hy ouers wat hom wil toevou in hulle liefdevolle beskerming. Om doeltreffende ouers te wees sal hulle ongetwyfeld 'n hele reeks vaardighede bemeester. Ek kan egter onthou dat ek soms net aan 'n reddingstou in die vorm van een of ander wenk wou vashou as alles nie volgens plan verloop het nie. Vanaand dink ek aan wenke wat moontlik jong ouers (en ander ouers) kan help:
Ouers is geneig om baie keer te dreig voordat hulle optree. Dit maak kinders ouerdoof. 'n Kind weet dat hy byvoorbeeld maar met sy voete op die bank kan sit, want ma en pa dreig, maar tree nie regtig op nie. Gee liewer 'n keuse met 'n logiese gevolg: "As jy aanhou om met jou voete op die tannie se bank te sit, sal jy op die vloer moet sit". Wenke help baie, maar 'n mens kan ook verstrik raak in al die wenke as jy nie oor 'n 'n goed-gedefinieerde ouerskapsiening beskik nie. Gelukkig is daar kursusse, soos POSPAR wat daarmee help. Vir meer inligting gaan na "Positiewe ouerskkap" op die Communitas webblad. Lewer kommentaar Ouerskap en 'n Ontstellende Nuusberig
Posted in Ouerskap	Ouerskap en 'n Ontstellende Nuusberig
Die afgelope week was 'n hartseer tyd. Dit gons in ons land en die moord op Eugene Terreblanche is 'n gespreksonderwerp in bykans elke huis. Mense soek na 'n simplistiese oorsaak daarvoor: Is hy vermoor omdat 'n leier 'n liedjie gesing het wat ruimte skep vir die minagting van mense se lewens? Het dit gebeur omdat mense wat betaal moes word, nie betaal is nie? Was alkohol die oorsaak van die tragedie? Ouers se bespiegelinge en uitsprake oor die aangeleentheid sal 'n blywende indruk op hulle kinders maak. Afhangende van wat hulle sê, sal hulle bydra tot die skep van óf 'n versoenende óf 'n haatdraende gesindheid in hulle gesinne. Die gesindheid wat geskep word sal ook soos suurdeeg verder versprei, want elke gesin beïnvloed ook ander mense en gesinne. Wat 'n ontsaglike verantwoordelikheid het ouers.
'n Ontstellende berig soos die moord op Eugene Terreblanche kan egter ook 'n geleentheid wees om saam met ons gesinne introspeksie te doen binne ons godsdienstige perspektief. In ons gesin het ons geworstel en gepraat en ons eie gesindheid onder die vergrootglas geplaas. Om sin te maak uit die ontstellende gebeure was ent-ent 'n pynlike proses. Ons het tot die gevolgtrekking gekom dat 'n gebrek aan respek teenoor mekaar moontlik een van die oorsake van die tragedie was: As 'n mens nie respek vir ander het nie, sing jy liedjies soos "Kill the boer, kill the farmer" en "Bobbejaan klim die berg" om mekaar te tart. Ons het die hand in eie boesem gesteek en erken dat ons ook nie altyd genoeg respek teenoor alle ander mense betoon nie. Eindelik het ons by die punt gekom waar ons ooreengekom het dat ons graag 'n klein bydrae tot die voorkoming van geweld in die land wil maak. Ons het twee voornemens vir onsself geformuleer:
1. Ons gaan daarna streef om alle mense met respek te behandel - selfs al handhaaf ons verskillende standpunte.
2. Ons gaan mense respekteer deur nie onsself hoër as enige ander mens te ag nie. Lewer kommentaar OORLAAIDE OUERS ERVAAR SPANNING Posted in Ouerskap	Tydens 'n onlangse kursus het ek weer daarvan bewus geword dat dit vir ouers voel asof hulle hulself in duisend stukkies moet verdeel om al hulle pligte na te kom. Dit bring spanning mee.
Die antwoord vir die probleem is nie om:•Op die bank te gaan lê en slaap nie.•Sommer net lui te wees nie.Ontspanning is:•'n Doelbewuste aksie.•Dit word die beste gedoen terwyl jy helder wakker is.•Daar is verskeie ontspanningstegnieke en dit kan aangeleer word.
•Trek jou asem diep in; hou dit vir 'n paar sekondes en sug dit uit. Trek weer jou skouers op tot by jou ore terwyl jy jou asem diep intrek en in hou; buig die skouers agtertoe totdat dit voel asof jou blaaie aan mekaar raak. Sug jou asem uit en laat jou skouers slap val. Jy sal aangenaam rustig en ontspanne voel en die nare brandpyn in jou nek en skouers sal mettertyd verdwyn.
•Klem jou vingers ineen en plaas jou geklemde hande agter jou nek. Hou jou kop regop en trek jou ken in. Trek jou asem diep in en hou dit so. Beur teen jou hande, so hard as wat jy kan, vir 'n paar tellings en laat skiet terwyl jy terselfdertyd jou asem uit sug. Herhaal 10-keer.
Lewer kommentaar Kwaliteit Tyd lesse van die Obamas
Posted in Kwaliteit tyd	Ons gesels hierdie keer oor die planne wat 'n baie besige gesin maak:
Lewer kommentaar Maak tyd vir kwaliteit tyd
Posted in Kwaliteit tyd	Ons kan deelnemende ouerskap vergelyk met 'n pad wat tot 'n eindbestemming lei waar goeie verhoudings en positiewe waardes gevestig is. Elke POSPAR ouer stap met die pad. Langs die pad gee POSPAR noukeurige aanwysings wat gevolg kan word om veilig by die eindbestemming aan te kom. Daar is egter 'n vangplek: Die pad het 'n stewige basis of fondament nodig, anders ontstaan daar slaggate wat vordering belemmer of selfs onmoontlik maak. Ouers wat op pad is met deelnemende ouerskap is self vir die instandhouding van die basis verantwoordelik. Hulle doen dit deur kwaliteit aandag aan hulle kinders te gee - kwaliteit tyd ís die fondament van deelnemende ouerskap.
Liewe ouers, help asseblief met nog voorbeelde! Lewer kommentaar Die geheim van ouerskap
Posted in Ouerskap	Dit is 'n windstil maanligaand. Ons kuier op die stoep; luilekker na 'n ete van gebraaide witstompneus, rogbrood, suurvykonfyt en moerkoffie. Dit is rustig, ons gasheer en gasvrou se kinders is al "uit die hand uit". Die twee kinders verskil van mekaar soos die ooste van die weste, maar dit gaan goed met hulle, baie goed. Ten spyte van verskillende geaardhede en belangstellings is die kinders geheg en lojaal aan mekaar. Ons gesels oor baie sake en later ook oor ouerskap. Die ouers het Pospar gedoen toe die oudste 3 jaar oud was - 16 jaar gelede en is steeds van oordeel dat dit hulle geweldig baie gehelp het met hulle ouerskap. "Vertel vir my," sê ek vir Gasheer en Gasvrou, "van julle ouerskapsiening. Wat is vir julle die heel belangrikste?" Hulle deel hulle siening wat ons so kan saamvat:
Gasheer: "Jou kind moet weet dat jy in haar glo. As jy nie in haar glo nie, kan jy kwalik verwag dat ander mense sal. Sy moet ook weet jy glo nie net in haar as dit goed gaan nie, maar as sy 'n gemors van 'n saak maak, sal jy nog steeds in haar glo - sy hoef dit nie vir jou weg te steek nie. Dit is belangrik dat jy dit vir jou kind sê en dat jy dit aan haar bewys as sy depressief is, dwelms gebruik, swak vaar met studies of nie as haar liefdeslewe in skerwe lê."
Hy voeg by: "Jy moet vir jou kind kan sê: "Jammer". 'n Ouer is ook maar net 'n mens en dit is deel van menslikheid om foute te maak. As jy merk dat daar besig is om 'n afstand tussen jou en jou kind te ontstaan, is dit nodig om saam te gaan sit - 'n geleentheid te skep - om te praat oor wat jy gedoen het wat hinder. Deur "jammer" te sê vir iets wat jy wetend of onwetend onlangs of lank gelede gedoen het, help jy om die klonte van verbittering of verontregting wat jou kind van binne opvreet, op te los." Lewer kommentaar Verdere Artikels...